# Moavaf pezkurt (suterot)
| \| XANTO \| |                                       |
| Vergumvelt  | The Adventure of the Golden Pince-Nez |
| Sutesik     | Arthur Conan Doyle                    |
| Ava         | Englava                               |
| Suterotinda | Berpotam                              |
| Evla        | 1904                                  |
| betara      | teza                                  |
| XANTO       |                                       |

| XANTO |

| Tuveli icde Suteroteem |


Moavaf pezkurt (suterot)
{{Teliz_toza_suterot|vergumvelt=Moavaf pezkurt}}
'''Moavaf pezkurt''' (&nbsp;englavon ''The Adventure of the Golden Pince-Nez''&nbsp;) tir berpotam ke [[Arthur Conan Doyle]] taneon sanegayan bak 1904 koe ''Standard Magazine'' virda az direilanon koe ''Dimpira ke Sherlock Holmes'' berpotamak.

== Vildeks ==
=== Tozafa bula ===
Bak mutaf sielcek, Stanley Hopkins ardialik ke Scotland Yard va lipok ke Baker vawila artlanir. Remi afizcek va warzafa arienta al kogrupar voxe me lajumaer... Koe Yoxley Old Place pilkot tigis koe Chatham (&nbsp;Kent winka&nbsp;), tcunamafe guazafe tavesikye yoltkirafe gu Coram blir, do Marker W<sup>-ya</sup> lana pomasikya is Susan Tarlton kwikya. I tavesik va jotafe suteptikye yoltkirafe gu Willoughby Smith dere dikiyir voxen bantel laridagabeyenon koe bazaxo ke Coram zo katrasiyir miledje in koe mawa tigiyir. Yik mayakaf al kizoyuyur numen Susan Carlton ko bazaxo lagreleteson ipeyer numaze va inaf bocaf ewatum nareyer&nbsp;: «&nbsp;Tavesik... tiyir, to ina...&nbsp;» levida in nope bakaks zertuyur. Smith va moavayaf pezkurt koe ronenuba giyir, i va pezkurt ape digin gan adjubesik.

=== Maera ===
Stanley Hopkins pu Holmes va ra dizveyena moe gomilaxo taneon razdar. Va conyuta ke bora moe kadoma ke preima kene gaest wale vawa is mona al katcalar. Batcoba sugdalar da korik obrayar enide conyuta moo gaest me di tid rowina. Conyuta moe preima me noved da toka nia ke abdulanira tiyir&nbsp;: van mona ok van volson vawa. Koe bazaxo gomilxa (&nbsp;imizxa&nbsp;) drume alto zo katrasiyir isen gentim ke bakaks torar da batcoba vol tir ksera. Viele Hopkins va pezkurt trasiyin koe nuba ke kosik bulkar, pune Holmes trumapon rinder nume male staaveem satcon maltrakur da in tiyir ke kontanya tisa wijisa...

Direvielon Holmes is Watson van Chatham kan impadimak mallapid. Holmes taneon katcalar da gomilayasa ayikya ape medjumaytason piyir larde faveyena gomilxa tiyir wedokam tigis moe bazatinidama koe olkoba ke gomilara. Ede ayikya va aytara va Smith co guzekayar, pune dem ervo sye co piyir. Ison Holmes va kotcaks poke ludot ke bazatinida katcalar. I kogrupasik maltrakur da gomilasik va guto lafenkuyur numaze jupekayar. Sedme Holmes, va valdig kou tinida aneyayar voxe gan Smith vimubon zo onseyer. Zo ebiduyur isen pezkurt zo divnariyir. Inya kan konariyin wedok va int rojuyur aze va ruzadesik aytayar aze otceyer. Voxen bexoda ta yatera tid abica&nbsp;: ke baroy tuvel ke bazaxo, tan tir ko plor lizu Susan Tarlton artlaniyir (&nbsp;num merotis&nbsp;); toleaf ko fogelom ticlanis va mawa ke Coram (&nbsp;kle merotis&nbsp;); bareaf van ar plor kale gaest ke waba (&nbsp;ant rotisa bexoda&nbsp;).

Holmes va Coram koe mawa kevlanir aze va jontika ruseta doon vikizasir aze va olkoba undeteson bulur... Titi kielcek ko mawa gire pir aze pu tavesik wiluon dakter da va arienta al maer, ruyeson da ayikya ke dareviel koe mastuyuna olkoba kake nevak tigir. Guazaf tavesik zo stuiker numazen ayikya va int divvaskar. Wetce Anna kurenik ke Coram va int pilkomar ugale sin koe Rossia bliyid ise diver dume va tciamaf valdig kou bazatinida djudimnariyir. Onseyenon gan Smith voxaz katrasiyison va wezo, va tuvel djuyateson roklayar nume ko mawa ke Coram artlaniyir. Bantel balte naleyer da di preyutayar. Moi bata razdara, Anna nope jiva fixayana abdi divlanira va vask zertur.

Holmes razdar da abdigrupeyer da pisonasik koe waba wan tigiyir kiren antafa conyuta ke bora katrasiyina dive pilkot va werda obrason kenolaniyid, voxen batcoba tiyir merotisaca ke wiakirajik a wezo. Numen uculeson va Coram gu preyutara va ayikya, Holmes va jontika ruseta tutcastason va guboy mo sid batdume al vikizasiyir, kabdu tulon nevak lize trakuyur da kon vask mastuyunon kakeon rotigiyir. Ba inafa dimpira bak kielcek, guboyolk kabdue nevak al zo seluyud numen batcoba tiyir wazdexa va arplekura va guto. Luxe bocafa ewa ke Smith («&nbsp;Tavesik... tiyir, to ina...&nbsp;»), divera tir da yikye va titis pisonasik gozason darevielon al kakeveyer viele va mane ke Coram tavesik mbi eruyur. Acum Smith do tavesik vaon di pulviyir nume va pisonikya pu unesik kan bata bocafa ewa ladasugdayar.

== Yunkexa ==
Konaka yunkexa va berpotam, koe sanegasa virda bak 1904 :
<gallery mode="packed" heights="160px">
File:  Gold-01.jpg 
File:  Gold-04.jpg 
File:  Gold-08.jpg
</gallery>

== Dere rupel ==
* [[Arthur Conan Doyle]]''' : Englavaf suterotik (&nbsp;1859-1930&nbsp;)
* (en) [https://en.wikisource.org/wiki/The_Return_of_Sherlock_Holmes/Chapter_10 Moavaf pezkurt], dene ''Wikisource'' {{small|(&nbsp;xantokrent&nbsp;)}}

== Vuestexa ==
{{Vuestexeem}}

{{Teliz_toleaf briz}}
{{Suterotiyelt
|avk_vergumvelt = Moavaf pezkurt
|xanto_vergumvelt = The Adventure of the Golden Pince-Nez
|xanto_sutesik = [[Arthur Conan Doyle]]
|xanto_ava = [[Englava]] 
|xanto_suterotinda = Berpotam
|xanto_evla = 1904
}}
[[File: Gold-01.jpg|thumb|right|240px|{{EwavaPebuda1|Tana yunkexa ke taneaf piskuks va berpotam bak 1904}}]]
{{Teliz_tena}}
{{DoyleSherlockHolmes}}
[[Loma:Berpotam|Moavaf pezkurt]]
[[Loma:Doyle (Arthur Conan)|Moavaf pezkurt]]
[[Loma:XX-eafa decemda|Moavaf pezkurt]]
[[Loma:Englavaf suteroteem|Moavaf pezkurtk]]
[[Loma:Suterotaf vildeks|Moavaf pezkurt]]
{{#invoke:Interwiki|interwiki|qid=Q2728818}}
[{"title": "Moavaf pezkurt", "data": {"Vergumvelt": "The Adventure of the Golden Pince-Nez", "Sutesik": "Arthur Conan Doyle", "Ava": "Englava", "Suterotinda": "Berpotam", "Evla": "1904", "betara": "teza"}}]